Le blog de @@nickname@@
ddk
Tasdawit n Bgayet“Aqusis ussnan Tumast", yemmuger tafsut Par
Mmugren yinelmaden n Uqusis(club) Ussnan "Tumast" tafsut n useggas-a s yiwen n leqdid d ameqqran i gan deg wamas asdawan n Abudaw ass n 13 di meYres yellan d ass n umenzu n tefsut Yer yimaziYen. Leqdic-a i yesferḥen ladYa inelmaden i d-yerzan deg waṭas yid-sen, llan-d deg-s yisaragen ideg d-yella wawal Yef wamek i d-yettili umager n tefsut deg temnaḍin yemxalafen n tmurt n Leqbayel d wazal i tesea teḥcict n "uderyis" i sexdamen abeeda deg temnaḍt n Ssumam. Isaragen-a i ten-id-yefkan d massat: Karim Cheikh(amyaru), Adrar Amar(abyulujist), Laib Makhlouf(ajenyur n tfellaḥt), Maouche Mohand Sadek(amejjay s teḥcicin) akked massa Linda Wateh(taselmadt n tmaziYt). Rnu Yer waya, yella-d uskan n yiwen n lfilm, yellan d arupurṭaj i xedmen Yef ddema yieeggalen n uqusis ideg d-jemeen imeslayen n yimYaren d temYarin n tudrin yemxalafen n tmurt n Leqbayel Yef temsalt n umager n tefsut d wayen i xeddmen deg yal tamnaḍt iYer rzan. Di taggara n tmeYra, inebgawen ideg llan yiselmaden d yinelmaden d yimdanen-nniḍen i d-yerzan, feḍren akken jmie s "seksu n uderyis" i d-sewwent tnelmadin izeddin deg uqusis Tumast.
Mokrane ChikhiAmur-nneɣ d asayes ! Yewwi-ten wesyax ! Par
Nniqal nesseḥmac ad yelli wexxam n yidles n Iɛezzugen tiwwura-s, yerna ad as-iger irebbi i tfaska n ssinima s tmaziɣt ara d-yilin di tagara n meɣres-agi deg-i nella, ziɣen meɣres d tidet, am yennayer, ma ur yewwit s imezwura ad yewwet s ineggura! Diɣ netta akken i yewwet iɣisi annect ilat tala uqucaḥ d yiɣil n wuzzal, deg Iɛezzugen. Yewwet iɣisi yegla s yidles-nni, a nerju diɣen amur nniḍen ara ɣ-d-squcḥen wid-nni yettgallan ur ḥennten, wid-nni ur nḥezzeb ara i wasmi ara tsew lqaɛa almma terwa, imi tfud idles d leqrun-aya, ur rjin ara ad yessaɣ wedfel, ad feggḍent tliwa ddaw tmurt, imi ulac ansi ara kken waman nnig-s. Abrid iceqqeq, ad as-tiniḍ yella win i s-yennan i lqaɛa lli, ad tesbelɛed kra yellan, ixxamen atan tikelt-a menɛen ur ɣlin ara, ixellef-iten-id usyax aseggas-a, i qabel wi tt-iḍemnen?! Lebni apipri kan, awi-d kan axxam, anida-t? Anaɣ din, ar daxel ay ul! Ruḥ tura keč, i wannect nni n yexxamen yembabben wa ɣef wa, nessalay deg wayen ur qettɛent wallen, anda akken ur ilaq. Iiiiiiiiiiih! Bac ad k-id-iṣaḥ wexxam deg Iɛezzugen, alma tcubaḍ s agur, netta deg igenni, keč di lqaɛa, imi medden ak ttmennin-d tamɛict di temdint igan ccan i kullec: tudert, tezdeg, lefhama, iseɣ, taqbaylit, artg. Wi bɣan ussan di tmurt, yerzu ɣur-s. Tura, amek ara qablen annect-a n lexsara? Akken lhan waman i diri-ten ticki ur sen-nserreḥ ara ad lḥun. Nnan, zik asmi tella Fransa , sebɛa n tliwa i yellan deg Iɛezzugen, maci kan akka i ccbaḥa neɣ d fad i fuden medden, d annect-nni n waman i yellan ddaw n tmurt n Iɛezzugen i ɣef d-ttekksen dderk, ttfeggiḍen-d ɣer berra, ass-a tiliwa-nni yak ulac-itent bexlaf tin n taddart n tala n uqucaḥ, i lukan mazal-itent ahat ur iḍerru ara ubaxix-agi, ahat ur yekkat ara wessyax, ur derrmen ara yexxamen, ur ttagaden ara medden azekka. Ahat, wissen?!! Win yerḥan ad yesteqsi, ayen akka la nbennu kan, akken d-tusa akken? Akal yella, awi-d kan win ara s-igen leqrar, a nettu talast-a d talast-ina, a nettu imḥaddan d ucaraɛ, a nezdi tagmat, a nḥader iman-nneɣ, a nḥader Tamurt n wakal d idammen.
Zira
fra_Latn fao_Latn kab_Latn kab_Latn kab_Latn kab_Latn tur_Latn